stanford-oval/wikipedia huggingface dataset:
Makli

| Makli |
| --- | --- |
 Yleiskuva Maklin nekropoliin.
Maailmanperintökohde
Sijainti:  Thatta, Pakistan  24°46′0″N, 67°54′0″E
Tyyppi:  kulttuurikohde
Kriteerit:  III
Tunnusnumero:  143
Valintahistoria
Valintavuosi:  1981
 Makli
Makli on noin kymmenen neliökilometrin laajuinen nekropoli Pakistanissa Thattan kaupungin lähellä. Se on ollut käytössä 1300-luvulta saakka, ja se on listattu Unescon maailmanperintöluetteloon.
Makli sijaitsee lähellä Indusjoen suiston kärkeä samannimisen kukkulajonon reunamilla. Nekropoli on aivan Thattan kaupungin lähellä. Sen pinta-ala on lähes kymmenen neliökilometriä, ja siellä on puolesta miljoonasta miljoonaan hautaa.
Ensimmäinen Makliin yhdistetty henkilö oli suufilaisuuden pyhimys Jamali, joka haudattiin sinne 1300-luvulla. Hän oli ensin perustanut alueelle suufilaisen kokoontumispaikan khanqahin ja toivoi tulevansa sinne myös haudatuksi. Kun Sindhin hallitsija Jam Tamachi kuuli Jamalin hauta-aikeista, hän päätti tehdä oman hautapaikkansa aivan Jamalin viereen. Maklista tuli huomattava nekropoli Samma-dynastian aikana, sillä heidän pääkaupunkinsa oli Thattan lähellä.
Pakistanilainen arkkitehtuurihistorioitsija Ihsan H. Nadiem on jakanut Maklin monumentit kolmeen ryhmään. Vanhin niistä on pohjoisryhmä, jonka merkittävin muistomerkki on vuosina 1461–1509 hallinneen Jam Nizamuddin II:n hauta. Rakennus on kuutionmuotoinen, ja se on jokaiselta sivultaan 11,4 metriä. Se on saanut ehkä inspiraationsa Mekan Kaabasta. Rakennuksen tukipilarit on taitavasti koristeltuja.
Diwan Shurfa Khanin hauta.
Uudemmat ryhmät sijaitsevat vanhimman ryhmän eteläpuolella. Keskimmäisen ryhmän huomattavin rakennus on vuosina 1554–1565 hallineen ’Isa Khan Tarkhan I:n hauta. Se poikkeaa selvästi aiemmista Samma-kauden muistomerkeistä. Se on suorakulmion muotoinen, ja sen keskellä olevaa tilaa reunustaa oma muuri ja mihrab. Rakennuksen sisäseinillä on tekstejä Koraanista. Eteläisimmässä ryhmässä on monia merkittäivä hautoja 1600-luvulta. Diwan Shurfa Khanin haudassa on selviä vaikutteita Keski-Aasiasta. Sultan Isa ibn Mirzan haudassa on puolestaan yhtäläisyyksiä Lahoren suurmogulihautoihin.
Makli valittiin vuonna 1981 Unescon maailmanperintöluetteloon, ja se on Sindhin alueen yhteiskunnalista ja poliittista perintöä. Monet haudoista on ränsistyneitä, ja niitä uhkaavat muun muassa tulvat ja vandalismi. Sindhin hallinto määräsi vuonna 2018 Makliin moottoriajoneuvokiellon. Samalla se kielsi myös alueen nykyisen hautakäytön.
Aiheesta muualla

Kuvia tai muita tiedostoja aiheesta Makli Wikimedia Commonsissa
Maurice Jarre

| Maurice Jarre |
| --- | --- |

Henkilötiedot
Syntynyt: 13. syyskuuta 1924 Lyon, Ranska
Kuollut: 29. maaliskuuta 2009 (84 vuotta) Los Angeles, Yhdysvallat
Ammatti:  säveltäjä kapellimestari
  [ Muokkaa Wikidatassa ] [ ohje ]  
Maurice-Alexis Jarre (13. syyskuuta 1924 Lyon, Ranska – 29. maaliskuuta 2009 Los Angeles, Yhdysvallat) oli ranskalainen säveltäjä ja kapellimestari.
Jarre syntyi Lyonissa. Hän keskeytti vastoin isänsä tahtoa yliopisto-opinnot Pariisin yliopistossa opiskellakseen musiikkialaa Pariisin konservatoriossa. Hänet tunnetaan suuren yleisön keskuudessa varsinkin elokuvamusiikin säveltäjänä. Tunnetuimpia elokuvamusiikkeja ovat Arabian Lawrence (1962), Tohtori Živago (1965), Matka Intiaan (1984), Kuolleiden runoilijoiden seura (1989) ja Ghost – näkymätön rakkaus (1990).
Jarre sai kolme Oscaria, kaksi Bafta-palkintoa, neljä Golden Globea ja yhden Grammyn Tohtori Zivagosta 1966.  Hänellä on tähti Hollywood Walk of Famella. Viimeinen elokuva, johon hän sävelsi musiikin, on Uprising – kapina natseja vastaan vuodelta 2001.
Jarre oli neljästi naimisissa. Tunnettu säveltäjä ja elektronisen musiikin uranuurtaja Jean-Michel Jarre on hänen poikansa. Toinen poika Kevin on käsikirjoittaja ja tytär Stephanie lavastaja.
Maxime Dufour-Lapointe

Maxime Dufour-Lapointe (s. 9. helmikuuta 1989 Montreal, Quebec) on kanadalainen freestylehiihtäjä, joka kilpailee kumparelaskussa.
Freestylehiihdon MM-kilpailuissa Inawashirossa vuonna 2009 Dufour-Lapointe sijoittui 18:nneksi parikumparelaskussa. Sotšin olympialaisissa 2014 hän oli kumparelaskussa kahdestoista. Kreischbergin MM-kilpailuissa 2015 hän sijoittui kumparelaskussa neljänneksi ja parikumparelaskussa yhdeksänneksi.
Freestylehiihdon maailmancupissa Dufour-Lapointe kilpaili ensimmäisen kerran Apexissa helmikuussa 2007 sijoittuen kumparelaskussa 20:nneksi. Kymmenen parhaan joukkoon hän sijoittui ensimmäisen kerran Mariánské Lázněn kumparelaskussa maaliskuussa 2008 oltuaan kuudes. Kolmen parhaan joukkoon hän sijoittui ensimmäisen kerran Deer Valleyn kumparelaskussa tammikuussa 2014 oltuaan kolmas. Hän oli samalla kaudella kolmas myös Inawashiron kumparelaskussa ja La Plagnen parikumparelaskussa. Hän sijoittui kumparelaskun maailmancupin pisteissä neljänneksi kaudella 2013–2014.
Hänen siskonsa Justine ja Chloé ovat myös kumparelaskijoita.
Aiheesta muualla

Virallinen sivusto
Melu (täsmennyssivu)

Melu voi viitata seuraaviin asioihin:
melu, epämiellyttävä, häiritsevä tai terveydelle vahingollinen ääni
Melu ry, Mäntän, Muhoksen tai Masalan elävän musiikin yhdistys
Merilappi United (MeLU), kemiläinen jalkapalloseura.
Messukylän lukio (MELU), entinen lukio Tampereella.
Helsingin medialukio (Melu), lukio Pohjois-Helsingissä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Melu”, voi hakea sivunnimihaulla, laajalla sivunnimihaulla tai tekstihaulla.
Mario Chitaroni

| Mario Chitaroni> Henkilötiedot |
| --- | --- |
Syntynyt: 11. kesäkuuta 1967 (ikä 57) Cobalt, Ontario
Kansalaisuus:   Kanada  Italia
Jääkiekkoilija
Pelipaikka:  keskushyökkääjä
Maila:  vasen
Pituus:  170 cm
Paino:  80 kg
Pelaajaura
Pääsarjaura:  1986–2009
Aik. seurat:  Flint Spirits (IHL), New Haven Nighthawks (AHL), Alleghe (ITA), Milano Devils (ITA), Houston Aeros (IHL), Varese (ITA), Eisbären Berlin (DEL), Nürnberg Ice Tigers (DEL)
Mario Brian Chitaroni (s. 11. kesäkuuta 1967 Cobalt, Ontario, Kanada) on kanadalais-italialainen entinen jääkiekkoilija. Hänen pelipaikkansa oli sentteri tai vasen laitahyökkääjä. Hän oli kätisyydeltään left eli pelasi vasen käsi alhaalla.
Juniorivuodet

Vuosina 1982–1984 Chitaroni pelasi Migdet AAA -tasolla Great North Midget Leaguessa (GNML) New Liskeardin joukkueessa. 1984 syksyllä hän aloitti pelaamisen OHL-liigan Sudbury Wolvesin joukkueessa, jossa pelasi kaikkiaan kolme kautta.
Ura seurajoukkueissa

Juniorikiekon jälkeen Chitaroni pelasi kauden 1987 lopussa 11 peliä IHL:n Flint Spritsin joukkueessa, ja jatkoi siellä seuraavat puolitoista kautta. Kesken kauden 1989 Chitaroni siirtyi AHL-liigan New Haveniin, jossa pelasi 54 ottelua.
Tämän jälkeen tie vei Eurooppaan. Seuraavat neljä kautta Chitaroni pelasi Italiassa Allghen joukkueessa sekä Italian sarjaa että myös Alpenligaa. Kauden 1993–1994 Chitaroni pelasi suurseura Milano Devilsin joukkueessa. Tämän jälkeen hän palasi vuodeksi takaisin Pohjois-Amerikan kaukaloihin, tällä kertaa IHL:n Houstoniin. IHL-vuoden jälkeen oli jälleen aika palata Italiaan, tällä kertaa Varesen joukkueeseen. Varesessa Chitaroni pelasi vain yhden vuoden ennen kuin siirtyi Saksaan DEL-liigan Berliiniin. Berliinissä Chitaroni pelasi neljä vuotta ennen siirtymistään kahdeksi vuodeksi Nürnbergiin. Kuuden Saksassa pelatun kauden jälkeen oli ajankohtaista jälleen palata Italiaan ja Milanoon. Milanossa kului seuraavat viisi vuotta jonka jälkeen Chitaroni palasi vielä kahdeksi vuodeksi Alleghen joukkueeseen.
Ura maajoukkueessa

Ensimmäiset maajoukkuepelit Italian paidassa Chitaroni pelasi vuoden 1992 MM-turnauksessa. Kaikkiaan Chitaroni edusti Italiaa MM-kisoissa 12 kertaa A-tasolla ja kahdesti divisioona 1 turnauksissa. A-ryhmän MM-kisoissa Chitaroni pelasi kaikkiaan 67 ottelua ja teki niissä 14 maalia, antoi 19 maalisyöttöä ja istui 146 minuuttia jäähyllä. Vuoden 2001 turnauksessa Chitaroni oli koko turnauksen eniten jäähyllä istunut pelaaja 60 jäähyminuutillaan.
MM-kisojen ohella Chitaroni pelasi myös vuoden 1998 ja vuoden 2006 olympiaturnauksissa sekä oli mukana vuosien 2000 ja 2009 olympialaisten karsintaturnauksissa, joista Italia ei kuitenkaan selviytynyt itse kisoihin.
Maajoukkuetilastot
| Kilpailut | Ot | M | S | Pist | PM |
| --- | --- | --- | --- | --- | --- |
| WC A | 67 | 14 | 19 | 33 | 146 |
| WC d1 | 10 | 5 | 9 | 14 | 14 |
| Olympia | 9 | 2 | 1 | 3 | 18 |
Saavutukset

d1 MM-kisojan hopeamitali 2004
d1 MM-kisojen kultamitali 2005
Italian mestari 2006
Markos Geneti

| Mitalit | Mitalit | Mitalit |  |
| --- | --- | --- | --- |
|  Markos Geneti Bostonin maratonilla vuonna 2013 |  Markos Geneti Bostonin maratonilla vuonna 2013 |  Markos Geneti Bostonin maratonilla vuonna 2013 |  |
Maa:   Etiopia
Miesten yleisurheilu
| Sisäratojen MM-kilpailut  | Sisäratojen MM-kilpailut  | Sisäratojen MM-kilpailut  |  |
|  Pronssia | Budapest 2004 | 3 000 m |  |
Markos Geneti (s. 7. kesäkuuta 1984) on etiopialainen kestävyys- ja keskimatkojen juoksija.
Geneti voitti 2001 alle 18-vuotiaiden maailmanmestaruuden 3 000 metrin juoksussa ajalla 7.55,82. Seuraavana vuonna hän voitti hopeaa nuorten maailmanmestaruuskilpailuissa Kingstonissa 5 000 metrin juoksussa ajalla 13.28,83. Vuonna 2004 hän voitti Budapestin sisäratojen MM-kisoissa MM-pronssia 3 000 metrillä. Saman vuoden IAAF:n yleisurheilufinaalissa hän oli kuudes ajalla 7.42,24.
Vuonna 2005 Geneti osallistui Helsingin MM-kisoissa 1 500 metrin juoksuun, jossa hän karsiutui välierissä. IAAF:n yleisurheilufinaalissa hän sijoittui 3 000 metrillä yhdeksänneksi ajalla 7.41,76.
Geneti juoksi ensimmäisen maratoninsa vuonna 2011 voittaessaan Los Angelesin maratonin ajalla 2.06.35. Vuonna 2012 hän sijoittui Dubain maratonilla kolmanneksi ajalla 2.04.54.
Henkilökohtaiset ennätykset

1 500 metrin juoksu: 3.33,83 (2005)
3 000 metrin juoksu: 7.38,11 (2005)
Kahden mailin juoksu: 8.19,61 (2006)
5 000 metrin juoksu: 13.00,25 (2005)
Puolimaraton: 1.01.38 (2014)
Maraton: 2.04.54 (2012)
3 000 metrin juoksu: 7.32,69 (2007)
Kahden mailin juoksu: 8.08,39 (2004)
5 000 metrin juoksu: 13.18,64 (2010)
Martin Behrendt

| Mitalit> Maa:   Saksa.Poikien ammunta.MM-kilpailut  | Mitalit> Maa:   Saksa.Poikien ammunta.MM-kilpailut  | Mitalit> Maa:   Saksa.Poikien ammunta.MM-kilpailut  | Maa:   Saksa> Poikien ammunta. |
| --- | --- | --- | --- |
|  Kultaa | Lahti 2002 | 25 m olympiapistooli |  |
|  Kultaa | Lahti 2002 | 25 m olympiapistooli, joukkue |  |
Martin Behrendt (s. 24. helmikuuta 1982 Perleberg) on saksalainen pistooliampuja ja maailmanmestari.
Martin Behrendt voitti 25 metrin olympiapistoolin MM-kilpailuissa Lahdessa 2002 henkilökohtaisen ja joukkuemaailmanmestaruuden.
Maaningan kirves

Laukon Maaningan kirves Nokian Tottijärveltä (KM 10811:1), lähde:Finna
KM10876 Littoinen,Turku
KM12069 Nakola, Perniö, Salo
KM8052	Sauvo
KM4014:2 Paimio 
KM4123:1 Torttila, Harjavalta
KM5311  tyyppi: Maaninka, Maaninka, Kuopio
KM10811 tyyppi: Maaninka, Lauko, Tottijärvi, Nokia
KM18351 tyyppi: Maaninka, Onkivesi, Lapinniemi, Kuopio
KM10551 tyyppi: Seima, Laukaa, Jyväskylä
Maaningan kirves  on eräs putkikirveen eli onsikirveen tai onsikeltin tyyppi, jota valmistettiin ja käytettiin pronssikaudella pääasiassa Suomessa. Suomesta on löytynyt kuusi ja Ruotsista kaksi kirvestä . Kirvestyyppi sai nimensä Savon Maaningalta, joka on nykyään osa Kuopiota, 1800- ja 1900-luvun vaihteessa lyötyneen ensimmäisen kirveen mukaan (Kansallismuseon luettelonumero KM 5311). Kirvestyyppiä pidetään itäisvaikutteisena mutta kotiperäisenä kirvestyyppinä, jonka esikuvana olisi ollut Seiman kirvestyyppi. Se on kuitenkin oma tyyppinsä ja kirvestä pidetäänkin ensimmäisenä Suomen alueella syntyneenä pronssiesinetyyppinä. Maaningan kirveet ajoitetaan karkeasti Monteliuksen periodille IV eli noin 1100–900 eaa. tai vieläkin nuoremmiksi.
Maaningan kirves

Kirves löytyi Maaningalla sijaitsevan Halolan kartanon mailta 1900-luvun alussa. Kartanosta noin kaksi kilometriä koilliseen oli sijainnut järvi, jonka vedenpintaa laskettiin noin 60–70 vuotta aiemmin eli joskus 1800-luvulla. Lasketun järven pohjan kuivattamiseksi siihen oli aikaisemmin kaivettu johto-ojia, joita oli ilmeisesti alettu perkaamaan. Kirveen löysi työmies Antti Miettinen. Esine kulkeutui Kuopion Isänmaalliselle Seuralle, jonka puolesta tilallinen J. Canth lahjoitti sen valtion kokoelmiin. Sinne se kirjattiin päivämäärällä 12.4.1909.
Halolan kartanon kirves on 102 millimetriä pitkä ja terän leveys on 44 mm. Holkin aukko eli onsiaukon ulkopituus on 48,5 mm ja ulkoleveys 31 mm. Terän poikkileikkaus on keskeltä lähes kuusikulmainen. Terä on tasalevyinen suuaukon laajennukseen saakka. Terän kummankin puolen lappeessa on yhdeksän pitkittäistä uurretta, jotka alkavat kahdesta terän ympäri kiertävästä kohoraidasta ja loppuvat terän fasettiin. Terän sivuilla on kuusi lyhyttä kohoraitaa, jotka myös alkavat ympäri kiertävistä kohoraidoista. Terän fasetti on terän pituuteen nähden lyhyt. Holkin suuaukon laajennoksessa sitä kiertää sik-sak-kohokuvio. Suuaukon reuna vaikuttaa olevan muhkurainen eikä sitä ole hiottu tai taottu.
Muita Maaningan kirveitä

Suomesta tunnetaan kuusi Maaningan kirvestä ja Ruotsin Uplannista vielä ehkä kaksi lisää. Sille ei tunneta Venäjältä vastineita, joten sen levintäalue on suppea:
Lapinlahdelta Jokiniemen hiekkatörmältä löytynyt kirves (KM 18351:1) on 71,5 mm pitkä, 41 mm leveä ja 25,5 mm paksu. Holkin suuaukko ei ole laajennettu kuten Maaningan nimikkokirveessä.
Nokian Tottijärvellä Kalle Ahde löysi kirveen (KM 10811:1) käsitelleessään Vassinjoen varresta kaivettua maata. Löytöpaikan ympärillä ei ole muita ajoitettavia löytöjä.
Lieksan Viekijärven pohjasta nousi järvimalmin noston yhteydessä kirves (KM 11313).
Paimion Oinilasta löytyi Alhaisin tilan maalta kellarin vierestä kirvestä.
Myös Jepualta, joko Asplandetista tai Vargholmenilta, on hautaröykkiön pohjalta haudanryöstön yhteydessä 1960-luvulla löytynyt kirves (KM 26618:1). Kirves tuli esille 1990-luvulla, mutta epätarkat muistikuvat eivät riittäneet enää kertomaan tapahtumien kulun.
Monessa yhteydessä on mainittu kahdesta  Ruotsissa löytyneestä Maaningan kirveestä. Kuitenkin Karin Ojala kertoo, että toinen kirveistä on Seiman kirves ja toinen Maaningan kirves. Öölannista löytyneen kirveen ajoitusta on yrittänyt N. Åberg. Hänen mukaansa kirvestyyppi on ajoitettavissa Monteliuksen periodille IV eli 1200–1000 eaa.
Ajoitus

Kirveet ovat kaikki yksittäislöytöjä eikä niiden löytöyhteydessä ole mitään sellaista, jolla kirveet voisi ajoittaa. Ne onkin ajoitettu karkeasti vertailemalla niiden piirteitä muihin kirvestyyppeihin ja niiden alaryhmiin. Vanhin putkikirvestyyppi Suomessa on perinteisesti ollut Seiman kirves ja Maaningan kirveissä näkyy ilmeisenä Seiman kirveiden perusmuoto. Toisaalta Maaningan kirveissä on myös nuorempien Anajinon kirveiden piirteitä, joista sik-sak-koristelu kiinnittää huomiota. Näiden tyylillisten piirteiden perusteella kirveet on ajoitettu näiden kirvestyyppien väliin eli Monteliuksen periodille IV. Ajoitusta tukee myös se, että se muistuttaa Skandinavian pronssikauden vastaavan periodin Skandinavisia putkikirveitä, joissa esiintyy muun muassa pystyviivoituksia.
Maxime Fortunus

| Maxime Fortunus |
| --- | --- |

Henkilötiedot
Syntynyt: 28. heinäkuuta 1983 (ikä 41) La Prairie, Quebec, Kanada
Kansalaisuus:   Kanada
Jääkiekkoilija
Pelipaikka:  puolustaja
Maila:  oikea
Pituus:  180 cm
Paino:  92 kg
Pelaajaura
Pääsarjaura:  2003–
Aik. seurat:  Houston Aeros (AHL) Louisiana IceGators (ECHL) Manitoba Moose (AHL) Dallas Stars (NHL) Texas Stars (AHL) Iowa Wild (AHL) Springfield Thunderbirds (AHL) Fischtown Pinguins (DEL)
Maxime Fortunus (s. 28. heinäkuuta 1983) on kanadalainen uransa lopettanut jääkiekkoilija.
Ura

Fortunus pelasi juniorijääkiekkoa QMJHL-joukkue Baie-Comeau Drakkarissa vuosina 1999–2003 ennen siirtymistään ammattilaiseksi ECHL-seura Louisiana IceGatorsissa. Fortunus on pelannut yli 300 ottelua AHL:ssä Houston Aerosissa, Manitoba Moosessa ja Texas Starsissa.
Fortunus siirtyi vapaana agenttina Dallas Starsiin 3. heinäkuuta 2008. Kaudella 2009–2010 hän pelasi sekä Dallasissa että sen farmijoukkue Texas Starsissa, jossa kuitenkin vietti suurimman osan ajasta.
Fortunus teki Dallasin kanssa vuoden kaksisuuntaisen jatkosopimuksen 13. heinäkuuta 2012.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Maxime Fortunus
Käännös suomeksi
Margarita Xhepa

| Margarita Xhepa |
| --- | --- |

Henkilötiedot
Syntynyt: 2. huhtikuuta 1932 (ikä 92) Lushnja, Albania
Ammatti:  näyttelijä
Puoliso:  Xhavit Xhepa (1956–1987)
Aiheesta muualla
IMDb
Margarita Xhepa (s. 2. huhtikuuta 1932 Lushnja, Albania) on albanialainen näyttelijä.
Xhepa on yksi Albanian kansallisteatterin menestyneimpiä näyttelijöitä. Hän on saanut tunnustusta eritoten Shakespeare-rooleistaan. Xhepa näytteli vuodesta 1965 alkaen 25 albanialaisessa kokoillan elokuvassa. Hänet muistetaan muun muassa elokuvista Dimri i fundit (1976), Dora e ngrohtë (1983) ja Pranvera s'erdhi vetëm (1988).
Margarita Xhepan poika Ndriçim Xhepa on niin ikään näyttelijä.
Luettelo televisiosarjan Girls jaksoista

Girls on yhdysvaltalainen televisiosarja, joka alkoi Yhdysvalloissa HBO-kanavalla 15. huhtikuuta 2012. Sen on luonut Lena Dunham, joka on myös käsikirjoittanut, ohjannut ja tuottanut sarjaa sekä näyttelee myös sarjan pääosaa.
Yhteenveto

| Kausi | Kausi | Jaksot | Ensiesitys> Avausjakso | Ensiesitys> Päätösjakso |
| --- | --- | --- | --- | --- |
|  | 1 | 10 | 15. huhtikuuta 2012 | 17. kesäkuuta 2012 |
|  | 2 | 10 | 13. tammikuuta 2013 | 17. maaliskuuta 2013 |
|  | 3 | 10 | 12. tammikuuta 2014 | 23. maaliskuuta 2014 |
|  | 4 | 10 | 11. tammikuuta 2015 | 22. maaliskuuta 2015 |
|  | 5 | 10 | 21. helmikuuta 2016 | 17. huhtikuuta 2016 |
Jaksolista > Ensimmäinen tuotantokausi (2012)

| № (sarja) | № (kausi) | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 1 | 1 | Pilot | Lena Dunham | Lena Dunham | 15. huhtikuuta 2012 |
| 2 | 2 | Vagina Panic | Lena Dunham | Lena Dunham | 22. huhtikuuta 2012 |
| 3 | 3 | All Adventurous Women Do | Lena Dunham | Lena Dunham | 29. huhtikuuta 2012 |
| 4 | 4 | Hannah's Diary | Richard Shepard | Lena Dunham | 6. toukokuuta 2012 |
| 5 | 5 | Hard Being Easy | Jesse Peretz | Lena Dunham | 13. toukokuuta 2012 |
| 6 | 6 | The Return | Lena Dunham | Lena Dunham & Judd Apatow | 20. toukokuuta 2012 |
| 7 | 7 | Welcome to Bushwick a.k.a. The Crackcident | Jody Lee Lipes | Lena Dunham & Jenni Konner | 27. toukokuuta 2012 |
| 8 | 8 | Weirdos Need Girlfriends Too | Jody Lee Lipes | Lena Dunham & Dan Sterling | 3. kesäkuuta 2012 |
| 9 | 9 | Leave Me Alone | Richard Shepard | Lena Dunham & Bruce Eric Kaplan | 10. kesäkuuta 2012 |
| 10 | 10 | She Did | Lena Dunham | Lena Dunham | 17. kesäkuuta 2012 |
Jaksolista > Toinen tuotantokausi (2013)

| № (sarja) | № (kausi) | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 11 | 1 | It's About Time | Lena Dunham | Lena Dunham & Jenni Konner | 13. tammikuuta 2013 |
| 12 | 2 | I Get Ideas | Lena Dunham | Jenni Konner | 20. tammikuuta 2013 |
| 13 | 3 | Bad Friend | Jesse Peretz | Lena Dunham & Sarah Heyward | 27. tammikuuta 2013 |
| 14 | 4 | It's a Shame About Ray | Jesse Peretz | Lena Dunham | 2. helmikuuta 2013 |
| 15 | 5 | One Man's Trash | Richard Shepard | Lena Dunham | 10. helmikuuta 2013 |
| 16 | 6 | Boys | Claudia Weill | Murray Miller | 17. helmikuuta 2013 |
| 17 | 7 | Video Games | Richard Shepard | Bruce Eric Kaplan | 24. helmikuuta 2013 |
| 18 | 8 | It's Back | Jesse Peretz | Lena Dunham & Steve Rubinshteyn & Deborah Schoeneman | 3. maaliskuuta 2013 |
| 19 | 9 | On All Fours | Lena Dunham | Lena Dunham & Jenni Konner | 10. maaliskuuta 2013 |
| 20 | 10 | Together | Lena Dunham | Judd Apatow & Lena Dunham | 17. maaliskuuta 2013 |
Jaksolista > Kolmas tuotantokausi (2014)

| № (sarja) | № (kausi) | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 21 | 1 | Females Only | Lena Dunham | Lena Dunham | 12. tammikuuta 2014 |
| 22 | 2 | Truth or Dare | Lena Dunham | Jenni Konner | 12. tammikuuta 2014 |
| 23 | 3 | She Said OK | Jesse Peretz | Lena Dunham & Jenni Konner | 19. tammikuuta 2014 |
| 24 | 4 | Dead Inside | Jesse Peretz | Judd Apatow & Lena Dunham | 26. tammikuuta 2014 |
| 25 | 5 | Only Child | Tricia Brock | Murray Miller | 1. helmikuuta 2014 |
| 26 | 6 | Free Snacks | Jamie Babbit | Paul Simms | 9. helmikuuta 2014 |
| 27 | 7 | Beach House | Jesse Peretz | Jenni Konner & Lena Dunham & Judd Apatow | 16. helmikuuta 2014 |
| 28 | 8 | Incidentals | Richard Shepard | Lena Dunham & Sarah Heyward | 23. helmikuuta 2014 |
| 29 | 9 | Flo | Richard Shepard | Bruce Eric Kaplan | 2. maaliskuuta 2014 |
| 30 | 10 | Role-Play | Jesse Peretz | Lena Dunham & Judd Apatow | 9. maaliskuuta 2014 |
| 31 | 11 | I Saw You | Jesse Peretz | Lena Dunham & Paul Simms | 16. maaliskuuta 2014 |
| 32 | 12 | Two Plane Rides | Lena Dunham | Lena Dunham | 23. maaliskuuta 2014 |
Jaksolista > Neljäs tuotantokausi (2015)

| № (sarja) | № (kausi) | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 33 | 1 | Iowa | Lena Dunham | Lena Dunham & Judd Apatow | 11. tammikuuta 2015 |
| 34 | 2 | Triggering | Lena Dunham | Jenni Konner & Lena Dunham | 18. tammikuuta 2015 |
| 35 | 3 | Female Author | Jesse Peretz | Sarah Heyward | 25. tammikuuta 2015 |
| 36 | 4 | Cubbies | Jesse Peretz | Bruce Eric Kaplan | 8. helmikuuta 2015 |
| 37 | 5 | Sit-In | Richard Shepard | Paul Simms & Max Brockman | 15. helmikuuta 2015 |
| 38 | 6 | Close-Up | Richard Shepard | Murray Miller | 22. helmikuuta 2015 |
| 39 | 7 | Ask Me My Name | Tricia Brock | Murray Miller & Jason Kim | 1. maaliskuuta 2015 |
| 40 | 8 | Tad & Loreen & Avi & Shanaz | Jamie Babbit | Lena Dunham & Jenni Konner | 8. maaliskuuta 2015 |
| 41 | 9 | Daddy Issues | Jesse Peretz | Paul Simms | 15. maaliskuuta 2015 |
| 42 | 10 | Home Birth | Lena Dunham | Jenni Konner & Lena Dunham & Judd Apatow | 22. maaliskuuta 2015 |
Jaksolista > Viides tuotantokausi (2016)

| № (sarja) | № (kausi) | Nimi | Ohjaus | Käsikirjoitus | Alkup>  esityspäivä |
| --- | --- | --- | --- | --- | --- |
| 43 | 1 | Wedding Day | Lena Dunham | Lena Dunham | 21. helmikuuta 2016 |
| 44 | 2 | Good Man | Lena Dunham | Jenni Konner & Lena Dunham | 28. helmikuuta 2016 |
| 45 | 3 | Japan | Jesse Peretz | Jenni Konner | 6. maaliskuuta 2016 |
| 46 | 4 | Old Loves | Jesse Peretz | Bruce Eric Kaplan | 13. maaliskuuta 2016 |
| 47 | 5 | Queen for Two Days | Jesse Peretz | Tami Sagher | 20. maaliskuuta 2016 |
| 48 | 6 | The Panic in Central Park | Richard Shepard | Lena Dunham | 27. maaliskuuta 2016 |
| 49 | 7 | Hello Kitty | Richard Shepard | Sarah Heyward | 3. huhtikuuta 2016 |
| 50 | 8 | Homeward Bound | Jamie Babbit | Murray Miller | 10. huhtikuuta 2016 |
| 51 | 9 | Love Stories | Alex Karpovsky | Max Brockman & Jason Kim & Lena Dunham | 17. huhtikuuta 2016 |
| 52 | 10 | I Love You Baby | Jenni Konner | Judd Apatow & Lena Dunham & Jenni Konner | 17. huhtikuuta 2016 |
Aiheesta muualla

Luettelo televisiosarjan Girls jaksoista HBO.comissa (Arkistoitu – Internet Archive) (englanniksi)
Luettelo televisiosarjan Girls jaksoista Internet Movie Databasessa (englanniksi)
Luettelo televisiosarjan Game of Thrones näyttelijöistä

Tämä luettelo listaa yhdysvaltalaisen televisiosarjan Game of Thronesin näyttelijät ja hahmot. Game of Thrones on David Benioffin ja D. B. Weissin luoma televisiosarja, joka perustuu George R. R. Martinin kirjasarjaan Tulen ja jään laulu.
Näyttelijät

| 0 | 1 | 2 | 3 |
| --- | --- | --- | --- |
|       = Päärooli  |       = Sivurooli  |       = Ei esiintymisiä  |       = Ei tiedossa  |